CELEX: 32006D0863
Language: hu
Date: 2006-11-13 00:00:00
Title: 2006/863/EK: A Tanács határozata ( 2006. november 13. ) a Togói Köztársasággal a Cotonou-i megállapodás 96. cikke alapján folytatott konzultáció lezárásáról szóló 2004/793/EK tanácsi határozat módosításáról

1.12.2006   
            
            
               HU
            
            
               Az Európai Unió Hivatalos Lapja
            
            
               L 335/42
            
         
      A TANÁCS HATÁROZATA
   
   (2006. november 13.)
   a Togói Köztársasággal a Cotonou-i megállapodás 96. cikke alapján folytatott konzultáció lezárásáról szóló 2004/793/EK tanácsi határozat módosításáról
   (2006/863/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a Cotonou-ban 2000. június 23-án aláírt, egyrészről az afrikai, karibi és csendes-óceáni államok, másrészről az Európai Közösség és tagállamai között létrejött (1) és Luxembourgban 2005. június 25-én felülvizsgált partnerségi megállapodásra (2), és különösen annak 96. cikkére,
   tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodás végrehajtását követően meghozandó intézkedésekről és a követendő eljárásokról kötött belső megállapodásra (3), és különösen annak 3. cikkére,
   tekintettel a Bizottság javaslatára,
   mivel:
   
               (1)
            
            
               A Togói Köztársasággal a Cotonou-i megállapodás 96. cikke alapján folytatott konzultáció lezárásáról szóló, 2004. november 15-i 2004/793/EK tanácsi határozat (4) az elfogadásától számított 24 hónapos érvényességi időt ír elő a megfelelő nyomon követési intézkedésekre.
            
         
               (2)
            
            
               Az Eyadema elnök halálát követő 2005-ös politikai válság váratlan esemény volt, amely megkérdőjelezte a togói kormány által vállalt kötelezettségek végrehajtásának kezdeti ütemtervét, és megakadályozta, hogy a rögzített célkitűzéseket az eredetileg előírt határidőn belül teljesítsék, nevezetesen, hogy előrehozott választásokat bonyolítsanak le.
            
         
               (3)
            
            
               E nyomon követési időszak végén számos kötelezettségvállalást betartottak, és a fennmaradó fő kötelezettségvállalások területén konkrét kezdeményezések történtek. Ugyanakkor a Cotonou-i megállapodás lényeges elemeinek tekintetében több fontos intézkedést kell még foganatosítani,
            
         A KÖVETKEZŐKÉPPEN HATÁROZOTT:
   1. cikk
   A Togói Köztársasággal a Cotonou-i megállapodás 96. cikke alapján folytatott konzultáció lezárásáról szóló 2004/793/EK határozat érvényessége 12 hónappal, 2007. november 15-ig meghosszabbodik. A határozat hathónaponként rendszeresen felülvizsgálatra kerül.
   2. cikk
   A 2004/793/EK határozatban elfogadott, a Cotonou-i megállapodás 96. cikke (2) bekezdésének c) pontja szerinti intézkedéseket az előzőeknek megfelelően módosítani kell az e határozat mellékletében szereplő levéltervezetben.
   3. cikk
   Ez a határozat elfogadása napján lép hatályba. Ezt a határozatot az Európai Unió Hivatalos Lapjában közzé kell tenni.
   
      Kelt Brüsszelben, 2006. november 13-án.
      
         
            a Tanács részéről
         
         
            az elnök
         
         E. TUOMIOJA
         
      
   
   
      (1)  HL L 317., 2000.12.15., 3. o.
   
      (2)  HL L 287., 2005.10.28., 4. o.
   
      (3)  HL L 317., 2000.12.15., 376. o.
   
      (4)  HL L 349., 2004.11.25., 17. o.
   
      MELLÉKLET
      A miniszterelnök, a Togói Köztársaság kormányfője részére
      Tisztelt Miniszterelnök Úr!
      Az Európai Unió nagy jelentőséget tulajdonít a Cotonou-i megállapodás 9. cikke rendelkezéseinek. Az emberi jogok, a demokratikus alapelvek és a jogállamiság alapelveinek tiszteletben tartása, amelyre az AKCS–EU partnerkapcsolat épül, a fent említett megállapodás alapelemei közé tartozik, következésképpen kapcsolataink alapjainak tekinthetőek.
      Az Európai Unió 2004-ben megállapította, hogy Togóban a politikai helyzet ezen alapelemek megsértését hozta, és 2004 áprilisában a megállapodás 96. cikkének értelmében konzultációkat nyitott, amelyek keretében 22 kötelezettségvállalást tettek. E konzultációk során következtetésekre jutottak, amelyeket egy 2004. november 15-i levelezésben közöltek a kormányfővel.
      A megfelelő intézkedésekhez 24 hónapos nyomon követési időszakot írtak elő, amely 2006. november 14-én jár le. Ezen időszak alatt erősebb politikai párbeszéd folyhatott, amelyekről többek között a Tanács és a Bizottság 2005 júliusában és 2006 márciusában indított, közös nyomon követési missziói számoltak be.
      A kötelezettségvállalások nyomon követése a helyzet 2004 végi jelentős javulását mutatja, amelyet Eyadema elnök halála utáni 2005-ös események hatására megindult romlás követett. 2005 júniusától nyitási politikát kezdtek, a jelenlegi mérleg szerint pedig a helyzet jelentősen és szabályosan javul a nemrégiben kötött globális politikai megállapodás mintájára, amelyhez gratulálunk a togói hatóságoknak és a politikai élet összes szereplőjének.
      A 22 kötelezettségvállalás végrehajtása érdekében tett fő kezdeményezések közül különösen a következőket jegyezzük meg:
      
                  —
               
               
                  valódi belpolitikai párbeszéd folytatása, amely nyitott napirend keretében valamennyi párt számára lehetővé tette az összes vitás pont megközelítését. E párbeszéd eredményeképpen a résztvevők ez év augusztus 20-án politikai megállapodást írtak alá. Az aláírt szöveg célja, hogy alapot nyújtson a tartós nemzeti megbékélés számára, és túlmutat az Európai Uniónak tett kötelezettségvállalásokon. A választási eljáráson és a büntetlenségen kívül az alkotmány- és hadseregreformra vonatkozó kérdéseket is tárgyalja,
               
            
                  —
               
               
                  az ellenzék tagjait is befogadó nemzeti egységkormány felállítása, az augusztus 20-i megállapodás végrehajtása keretében,
               
            
                  —
               
               
                  a Független Nemzet Választási Bizottság (CENI) által meghirdetett, 2007 júniusában megrendezendő általános választások előkészítésére vonatkozó kötelezettségvállalás,
               
            
                  —
               
               
                  az új sajtókódex hatálybaléptetése, a hivatalos média szintjén az aktualitások kiegyensúlyozottabb lefedésére tett erőfeszítés, valamint az Audiovizuális Ágazat és a Kommunikáció Legfelsőbb Hatóságának első átalakítása,
               
            
                  —
               
               
                  igazságügyi reformprogram elfogadása, a 2005-ös események során letartóztatott politikai fogva tartottak szabadon bocsátása és a fogvatartás körülményeinek javulása,
               
            
                  —
               
               
                  2006. július 10-én egyetértési nyilatkozatot írtak alá az ENSZ Emberi Jogi Főbiztosságával a loméi iroda megnyitásáról, amelynek feladata, hogy segítse a kormányt és kövesse az emberi jogi kérdéseket Togóban.
               
            Üdvözöljük továbbá a 22 kötelezettségvállalás keretén túlmutató kezdeményezéseket. Ezek a hadseregben a honvédelmi funkciókat a belbiztonsági funkcióktól elválasztó reform, valamint a menekültkérdés, amelyben az első lépés a bizalom visszaállítása.
      Nem kétséges, hogy a megtett lépések összessége hozzá fog járulni ahhoz, hogy a demokrácia helyreálljon és az emberi jogokat tiszteletben tartsák, és mindezek a vállalt kötelezettségek megvalósítása felé haladnak.
      Az Európai Unió és Togó közötti bizalom helyreállítása keretében közölni kívánjuk elmélyült párbeszéd tartását az alábbi témákban:
      
                  —
               
               
                  a megtett előrelépések megszilárdítása, amelyet a következő választások alkalmával vissza kell igazolni,
               
            
                  —
               
               
                  az összes párt által elfogadott és a globális politikai megállapodásban megfogalmazott választási eljárás végrehajtása, amely lehetővé teszi, hogy szabad és átlátható országgyűlési választásokat tartsanak,
               
            
                  —
               
               
                  a politikai pártok finanszírozását megszervező jogi keret meghatározása,
               
            
                  —
               
               
                  a decentralizációs folyamat folytatása,
               
            
                  —
               
               
                  a büntetlenség elleni harc kérdésének kezelése, ideértve a globális politikai megállapodás 2.2. és 2.4. bekezdése szerinti, a nemzeti kiegyezés előmozdítása érdekében vizsgálóbizottság és bizottság létrehozását is, valamint a 2.1. kötelezettségvállalásban kiemelt emberi jogok tiszteletének garanciái,
               
            
                  —
               
               
                  a Nemzeti Emberi Jogi Bizottság alapszabályainak és összetételének felülvizsgálata, valamint az Egyesült Nemzetek Emberi Jogi Főbiztosságának loméi irodájának létrehozása.
               
            Az Európai Unió, amely tudatában van a Togóban elindult pozitív dinamizmusnak és felmérte a még bejárandó utat, úgy határozott, hogy a 2004. november 15-i határozat érvényességi idejét 36 hónapra hosszabbítja, hogy a togói hatóságok számára lehetővé tegye az összes kötelezettségvállalás teljesítését. Az Európai Unió és az Európai Bizottság részvételével, legfeljebb hat hónaponként rendszeres felülvizsgálatot kell tartani.
      A már folyamatban lévő reformfolyamatok támogatása érdekében az Európai Unió megfelelő intézkedéseket kíván hozni.
      Ennek keretében a 6. és 7. EFA maradványait a megfelelő intézkedésekben meghatározott célkitűzések alapján fogják felhasználni az országgyűlési választások lebonyolításának támogatására, a többek között a 22 kötelezettségvállalás teljesítésének támogatására szánt technikai együttműködési program finanszírozására, az igazságügyi reformprogram és az emberi jogok tudatosítására irányuló program támogatására, valamint a kiemelten munkaerőigényes munkák szociális programjának finanszírozására.
      Mivel az elektorokat kiválasztották és a választások időpontját meghatározták, lehetőség nyílik a 9. EFA bejelentésére és a 9. EFA, valamint a Stabex Alapok 1995–1999 vonatkozásában kötött kétoldalú kötelezettségvállalások végrehajtására.
      Kérem, Miniszterelnök úr, fogadja legmélyebb nagyrabecsülésünk kifejezését.
      Kelt Brüsszelben, …-án/-én.
      
         a Tanács részéről
      
      
         a Bizottság részéről